Munkedamsveien (Oslo)

mini|På nordvestsiden av Vestbanen var det på slutten av 1800-tallet flere trehus, her foreviget av Jens Wang i 1893. Nr. 26 nærmest måtte vike da Drammenbanen ble elektrifisert rundt 1916.
mini|Munkedamsveien krysset tidligere Drammenbanen på denne jernbanebroen. I dag ender jernbanesporene like utenfor venstre billedkant.
mini|Munkedamsveien ender ved Olaf Bulls plass, men er lagt om litt etter at dette bildet ble tatt i 1944.
Munkedamsveien (3B–27, 35–81D, 14–20, 62A–100) er en gate i Oslo som går fra Stortingsgata på nedsiden av rundkjøringen nedenfor Abelhaugen gjennom Vika og til Skillebekk. Gaten ligger i bydelene Oslo sentrum (3–27, 14–20) og Frogner (35–81, 24–100).

Første del av gaten, fra Stortingsgata til en rundkjøring nær E18s tunnelåpning ved Filipstad, inngår i Ring 1. Det meste av denne delen går gjennom et område som har endret utseende dramatisk i løpet av veiens historie. Vikaområdet ble sanert på 1950- og 1960-tallet. Piperviken småkirke (nr. 12) og den slummen som var i området, er revet og erstattet med kontor- og forretningsbygg. Konserthuset (nr. 14) åpnet i 1977, og på 2010-tallet er det byggevirksomhet på sørsiden, der Nasjonalmuseets nybygg blir oppført. På nordsiden i Filipstad-enden er enkelte bygårder fra 1800-tallet.

Etter nevnte rundkjøring dreier gaten mot nordvest og endrer karakter. Den krysser en tidligere jernbanebro og er stengt med en bom som bare slipper busser igjennom. Vest for denne delen ligger Filipstad løkke (nr. 62), der nye næringslokaler er under oppføring på 2010-tallet, og nord for jernbanelinjen er løkkens gartnerbolig.

Resten av gaten går for det meste parallelt med jernbanelinjen før den dreier noe mer nordlig og ender ved Olaf Bulls plass, som til 2018 het Skillebekkparken. Nr. 100, som er siste nummer i rekken, er på vestsiden av Niels Juels gate. Langs denne delen av gaten var det i sin tid trehusbebyggelse, men en god del av den fikk så store skader ved Filipstad-ulykken at det som stod igjen, ble revet. Gårdene helt i vest ble imidlertid rehabilitert og står fortsatt.

 Bygninger 
NrBildeBeskrivelse 3B  Munkedamsveien 3B|100px|bottom  Rundt 1900 stod det i denne delen av gaten tre murgårder med nr. 1, 3 og 3B. Dagens nr. 3B er et forretningsbygg i 7 etasjer (ark. Gunnar Brynning) oppført 1948. 5B  Munkedamsveien 5B|100px|bottom  Her lå fra 1880-årene lokaler for Thunes mekaniske verksted i et kompleks som hang sammen med Ruseløkkveien 8–10, før bedriften etablerte lokaler på Skøyen. Bygningene ble revet før oppførelsen av Kommunenes Hus i 1950-årene. 12  Munkedamsveien 12|100px|bottom  Piperviken småkirke (ark. Harald Aars) ble oppført i 1911 mellom Munkedamsveien og Klingenberggata, med adresse i førstnevnte og hovedfasade mot sistnevnte. Arkitekten ble tildelt Houens fonds diplom, og kirken ble revet i 1959 i forbindelse med sanering av området. 14  Munkedamsveien 14|100px|bottom  Oslo konserthus (ark. Gösta Åbergh), oppført 1977. Listeført. 15  Munkedamsveien 15|100px|bottom  Club 7 lå her, vis-à-vis Konserthuset, fra 1971 til 1985, etterfulgt av Sardine's i 1986–89. Stenersenmuseet åpnet i 1994 med inngang fra Konserthustrappen. I 2018 åpnet Røverstaden kulturhus i de tidligere lokalene til Club 7 (og senere Sardine's). I 2021 overtok de også lokalene til Stenersenmuseet, som flyttet til Munchmuseets nybygg i Bjørvika. 27–31  Munkedamsveien 27–31|100px|bottom  Da Vikaområdet ble sanert og Dronning Mauds gate anlagt omtrent parallelt med den nedgraderte Enga, ble det i 1969 oppført et stort forretningssenter, Norske Folk-bygget. Med utvidelser i 1987 dekket det hele kvartalet mellom Munkedamsveien, Ruseløkkveien, Dronning Mauds gate og Cort Adelers gate. Det stod på området til tidligere Munkedamsveien 27–31 og hadde hovedadresse Ruseløkkveien 26. Senteret hadde varierende innhold gjennom årene og  het fra 2005 House of Oslo. Det ble revet i 2018 og erstattet med et nytt kontor- og forretningskompleks kalt Via (ark. Schmidt Hammer Lassen Arkitekter), ferdigstilt 2021. Det er eid 50/50 av Aspelin Ramm og Storebrand Asset Management. Komplekset omfatter adressene Munkedamsveien 27–31 og Ruseløkkveien 26–38. 31  Munkedamsveien 31|100px|bottom  I det kvartalet der Norske Folk-bygget (House of Oslo) ble oppført senere (for så å bli revet i 2018), lå Toftes Gave i 1847–58 (før institusjonen ble flyttet til Ullensaker og så Helgøya). 35  Munkedamsveien 35|100px|bottom  Her lå i sin tid Helverschous løkke. Løkkehuset ble revet i 1896 og eiendommen utparsellert til leiegårdsbebyggelse. «Grøndahlgården» (ark. Aasmund Kolseth og Edgar Martin) nederst på vestsiden av Cort Adelers gate ble oppført i 1934 for Grøndahl & Søn, som holdt til her til 1977. I 1985 ble antall etasjer økt til åtte, og ved en ombygging (ark. Rygge & Svebo) i 1992 fikk gården ytterligere to etasjer i et tårnaktig påbygg mot Munkedamsveien. Bygget ble solgt ut av Grøndahl-familien i 2006 for 404 mill. kroner til eiendomsselskapet Aberdeen. Det fikk ny fasade i 2010. 45  Munkedamsveien 45|100px|bottom  Kvartalet på nordsiden av veien, sør for Drammenbanen og øst for Ruseløkkveien hadde rundt 1900 en husrekke med nr. 37–53. Kvartalet ble etterhvert sanert, og i 1948 ble det oppført en velferdsbygning (ark. Gudolf Blakstad) for de ansatte ved Akers mekaniske verksted. Bygget (med adresse nr. 45) har skiftet innhold og ble i 1987 integrert i Vika Atrium (ark. Lysaker Mølle). 53B  Munkedamsveien 53B|100px|bottom  Denne tomten ved Ruseløkkveien hadde tidligere adresse Ruseløkkveien 63.  Monumental hjørnegård oppført 1877 og ombygget i 1916.. Skadet i Filipstad-ulykken i 1943 og satt i stand igjen. Seks etasjer pluss kjeller. I dag leies bygningen ut som næringslokaler, og en av leietagerne er Belgias ambassade. Listeført. 55  Munkedamsveien 1|100px|bottom  Før dagens bygning stod det et bindingsverkshus på stedet. Bygård (ark. Carl Aaman) byggemeldt 1897. 5 etasjer i gul tegl, hvorav første etasje har kvaderpuss. Gården måtte settes i stand etter Filipstad-ulykken i 1943. Listeført. 57  Munkedamsveien 55B|100px|bottom  Bakom dagens nr. 57 (som tidligere hadde nr. 55B) lå fra 1852 et hus på grunnen til Nedre Munkedammen (hvis hovedbøl var i nr. 75), oppført for visekonsuul Crowe. Her bodde fra 1870 Bjørnstjerne Bjørnson i tre år og senere Georg Marcus Nordraach, Rikard Nordraaks far. Huset ble revet i 1938, etter at eiendommen hadde avgitt arealer til diverse utbygginger. Senere lå her en frittliggende leiegård i fire etasjer som ble totalskadet ved Filipstadulykken i 1943. Nåværende gård (ark. Knut Knutsen) er fra 1946. Listeført. 59B  Munkedamsveien 59B|100px|bottom  Listeført bygård fra 1887 (ark. N.S.D. Eckhoff) med fire etasjer pluss loftsetasje. Her er Serbias ambassade. 59  Munkedamsveien 59|100px|bottom  Leiegård (ark. Thune & Thürmer) oppført 1898. Fem etasjer i gul tegl, vekselsvis med pussflater, samt loftsetasje. Listeført. 61  Munkedamsveien 61|100px|bottom  Hjørnegård på vestsiden av Huitfeldts gate (ark. N.S.D. Eckhoff) oppført 1880 for major Nyquist. Tre etasjer med pusset fasade samt senere tilføyd loftsetasje. Rundt 1900 tilhørte gården Vilhelm Dybwad, som bodde her med sin kone, skuespilleren Johanne Dybwad. Rundt 1980 var gården forfallen og fraflyttet, men den er siden satt i stand. Listeført. 62  Munkedamsveien 62|100px|bottom  Filipstad løkke med en villa tegnet av Georg Bull og oppført i 1864 for bankier Jørgen Haslev Heftye. Den kan minne om Oscarshall på den andre siden av Frognerkilen. Eiendommen hadde vært i Heftye-familiens eie siden tidlig 1800-tall. I 1909 overtok staten, og villaen ble brukt som generaldirektørbolig for NSB. Senere har Statens bibliotektilsyn holdt til her, og huset har vært leid ut. Bane NOR eiendom solgte eiendommen i 2018. Vernet etter Plan- og bygningsloven. 62C–D  Munkedamsveien 62C–D|100px|bottom  På tomten mellom jernbanen og den tidligere løkkebygningen/direktørboligen ble det i 2012–15 oppført et kompleks med kontorlokaler og barnehage. 64  Munkedamsveien 64|100px|bottom  Lite murhus oppført som gartnerbolig for Filipstad løkke. Fra 1909 banemesterbolig for NSB. Huser nå Ruseløkka fritidsklubb. Listeført. 65  Munkedamsveien 65B|100px|bottom  Listeført bygård tegnet av N.S.D. Eckhoff og oppført 1878. Norsk Tryllemuseum åpnet i nr. 65B i 2001. 66  Munkedamsveien 66|100px|bottom  Murvilla (ark. Anselm Liljeström) fra 1881. Listeført. 67  Munkedamsveien 67|100px|bottom  Listeført bygård (ark. N.S.D. Eckhoff) oppført 1886. Tre etasjer med pusset fasade samt loftsetasje og kjeller. Brukes i dag som kontorbygg. 68  Munkedamsveien 1|100px|bottom  Berstadgården (ark. Anselm Liljeström), leiegård i tre etasjer oppført i 1887 for Hans Julius Sander på en parsell av Munkedamsveien 78B. Hovedfasaden er mot sjøen, mens gatefasaden (avbildet) er svært enkel. Listeført. 69  Munkedamsveien 69|100px|bottom  Listeført bygård oppført 1885. Tre til fire etasjer med pusset fasade i et vinkelformet bygg med brukket hjørne. 70  Munkedamsveien 70|100px|bottom  Her lå tidligere en bygård som ble ødelagt i Filipstad-ulykken i 1943. Dagens boligblokk (ark. John Engh og Peer Qvam) ble oppført i 1950. 71  Munkedamsveien 71|100px|bottom  Verkstedsbygning i jugendstil (ark. B. Sønnichsen) fra 1916. Listeført. 72  Munkedamsveien 72|100px|bottom  Her lå tidligere en bygård som ble ødelagt i Filipstad-ulykken i 1943. Dagens boligblokk (ark. Ingvald Suphammer) ble oppført i 1950. 74  Munkedamsveien 74|100px|bottom  Her lå tidligere en bygård som ble ødelagt i Filipstad-ulykken i 1943. Her ble i 1967 oppført et hybelbygg som raskt ble omdisponert til kontorlokaler. I dag fremstår bygningen som en vanlig boligblokk med senere tilføyde balkonger. 75  Munkedamsveien 75|100px|bottom  Her lå hovedbølet til Nedre Munkedammen. Dagens leiegård (ark. Ahasverus Munthe-Kaas Vejre) ble oppført i 1938. 77  Munkedamsveien 77|100px|bottom  Lille Hjortnes alias Hansteenløkken, løkkehus oppført ca. 1838/1839 for Marcus Berg. Laftet førsteetasje med andreetasje i utmurt bindingsverk, begge etasjer med utvendig panel. Påbygget 1865 samt to ganger (ved Waldemar Hansteen) i 1896. Anneks i mur fra 1862. Fredet. 78  Munkedamsveien 78|100px|bottom  Boligblokk (ark. Torp & Torp) oppført 1951 til erstatning for en bygård som ble ødelagt i Filipstadeksplosjonen i 1943. 79  Munkedamsveien 79|100px|bottom  
Frittliggende bygård (ark. Ingvald Suphammer) oppført 1934. Fire fulle etasjer samt tilbaketrukket toppetasje. Listeført. 79B –D  Munkedamsveien 79B|100px|bottom  Opprinnelig nr. 79 lå tilbaketrukket oppe ved Observatorie terrasse og ble omnummerert 79B da Suphammers funkisgård ble reist. Huset ble revet før dagens boligblokk i nr. 79B–D ble oppført i 1972. 80  Munkedamsveien 80|100px|bottom  Boligblokk (ark. Torp & Torp) oppført 1949 til erstatning for en bygård som ble ødelagt i Filipstadeksplosjonen i 1943. 81  Munkedamsveien 81|100px|bottom  Leiegård (ark. Kristofer Lange) oppført 1951 82A  Munkedamsveien 82|100px|bottom  Her stod tidligere en villa tegnet av N.S.D. Eckhoff) og oppført i 1865. Denne ble revet i 1986,, og dagens boligblokk ble (i likhet med tilsvarende blokker i nr. 84A og 86A) oppført i 1992. 82B  Munkedamsveien 82B|100px|bottom  Boliggård (ark. Wilhelm Kielland) oppført 1935. Bygningen ble skadet ved Filipstadeksplosjonen i 1943, men satt i stand igjen. Tre etasjer med pusset fasade samt underetasje. 84A  Munkedamsveien 84A|100px|bottom  En toetasjers villa (ark. N.S.D. Eckhoff) oppført 1859–60 var tilholdssted for Nic. Waals Institutt i 1950-årene, og ble i 1970-årene brukt som hybelhus. Nåværende boligblokk er fra 1992, jf. nr. 82A. 84B  Munkedamsveien 84B|100px|bottom  Boliggård (ark. Arild Lindboe) oppført 1952. 5 etasjer, hvorav den øverste tilbaketrukket. 86A  Munkedamsveien 1|100px|bottom  Her lå en villa (ark. Henrik Thrap-Meyer oppført 1866. Nåværende boligblokk ble oppført i 1992, jf. nr. 82A. 86B  Munkedamsveien 86B|100px|bottom  Boliggård i tre etasjer (ark. Ernst Motzfeldt) oppført 1936. 91  Munkedamsveien 91|100px|bottom  På oversiden av Munkedamsveien og nedsiden av det som nå er Observatorie terrasse, ble det i 1915–16 oppført et 2 1/2-etasjers murhus som var kuskebolig med vognskjul og stall. Bygget ble etterhvert innredet med kontorer, og ble revet i 2001. I dets sted er det oppført en boligblokk (ark. Lorentz Kielland) med utleieleiligheter. Den har adresse Observatorie terrasse 18. Tre etasjer, for det meste med rød tegl i fasaden, samt underetasje og garasje. 92  Munkedamsveien 92|100px|bottom  Framnes løkke. Løkkebygningen ble revet etter brann i 1981, men portnerboligen står fortsatt og brukes som barnehage, mens parken er friareal. Vernet etter PBL. 96  Munkedamsveien 96|100px|bottom  Leiegård (ark. Carl Aaman) oppført 1892 på den tidligere løkkeeiendommen Nedre Skillebekk. Nr. 96 strekker seg rundt hjørnet til Framnesveien, og gården danner sammen med Framnesveien 12–16, Munkedamsveien 98 og Niels Juels gate 7–9 et kvartal der alle gårdene unntatt én er tegnet av Aaman. 98  Munkedamsveien 98|100px|bottom  Leiegård (ark. Carl Aaman) oppført 1892 på den tidligere løkkeeiendommen Nedre Skillebekk, jf. nr. 96. Listeført. 100  Munkedamsveien 100|100px|bottom  Hjørnegård (ark. Ivar Cock) på vestsiden av Niels Juels gate oppført 1896–97 på en parsell av Drammensveien 70B for murmester Emil Christophersen. Teglbygg i fem etasjer (samt loftsetasje). Brukket hjørne med hengende karnapp over tre etasjer samt tårnkonstruksjon med kuppel. Garasjeanlegg tilføyd senere. Fikk skader ved Filipstadulykken i 1943 og er senere satt i stand. Bl.a. restaurant i første etasje. Listeført.

 Referanser 
Kart fra 1900  hos Oslo byarkiv.
Kart fra 1900  hos Oslo byarkiv.
Kart fra 1940 hos Oslo byarkiv.
Se f.eks. kart fra 1940 hos Oslo byarkiv.

Rittmester J.W.G. Næsers detaljkart over Christiania 1860, kartblad 3.

Oslo byleksikon: Munkedamsveien
Oslo byleksikon: Ruseløkkveien
Oslo byleksikon: Røverstaden

Geir Tandberg Steigan: Munkedamsveien 55 (Arkitekturhistorie.no)
Geir Tandberg Steigan: Munkedamsveien 61 (Arkitekturhistorie.no)
Geir Tandberg Steigan: Filipstad, Munkedamsveien 62 (Arkitekturhistorie.no)
Geir Tandberg Steigan: Berstadgården, Munkedamsveien 68 (Arkitekturhistorie.no)
Geir Tandberg Steigan: Hansteenløkenne / Lille Hjortnes, Munkedamsveien 77 (Arkitekturhistorie.no)
Geir Tandberg Steigan: Munkedamsveien 96 (Arkitekturhistorie.no)
Geir Tandberg Steigan: Munkedamsveien 98 (Arkitekturhistorie.no)
Geir Tandberg Steigan: Munkedamsveien 100 (Arkitekturhistorie.no)
Geir Tandberg Steigan: Arkitekter: Niels Stockfleth Darre Eckhoff (1831–1914) (Arkitekturhistorie.no) 

Oslo gårdkalender, s. 218.
Oslo gårdkalender, s. 219.
Oslo gårdkalender, del 2, s. 54.
Oslo gårdkalender, del 2, s. 55.
Oslo gårdkalender, del 2, s. 56.

Aftenposten 24. august 1916, ifølge Oslohistorie.no.

Byggfakta.no om rivning av House of Oslo.
Aspelin Ramm om Via

KLP eiendom om Munkedamsveien 35 .

Digitalt museum om Munkedamsveien 53B

Ifølge Byantikvaren (Kulturminnesøk) er gården opprinnelig tegnet av Chr. Nordraach. Formodentlig menes Georg Marchus Nordraach. Den skal så være ombygget i 1916 ved Einar Engelstad.

KLP eiendom om Munkedamsveien 53B . 

Munkedammen: Bjørnstjerne Bjørnsons løkke

Munkedamsveien 61 anno 1981 i Digitalt museum.

Norske arkitekters landsforbund  om utbyggingen ved Munkedamsveien 62.

Oslo byleksikon krediterer Georg Bull som arkitekt og hevder at huset ble oppført i 1865, mens Byantikvaren (Kulturminnesøk) opererer med byggeår 1874 og mener at arktiekt var Hans Heinrich Lenschow.

Forslag til reguleringsplan med uttalelser hos Frogner bydel

Bydel Frogner om Ruseløkka fritidsklubb

Oslo kommune: Munkedamsveien 67 — rammesøknad om bruksendring

Jf.  salgsannonser som
denne  o.l. i forbindelse med boligsalg.

Byggeår ifølge tidligere salgsannonser på nettet.

Riksantikvaren om freding av Lille Hjortnes

Wenche Lie, Ærverdig rosa dame fra 1865, i Aftenposten, 25. februar 1986, s. 2.

salgsannonse for Munkedamsveien 82A, jf. stiftelsesdato for boligsameiet.

Munkedamsveien 84A i Digitalt museum

Observatoriet.no om Munkedamsveien 19 
Observatoriet.no om Observatorie terrasse 18

 Litteratur 




 Eksterne lenker 

 Listeførte bygninger på kartet

Kategori:Vika
Kategori:Veier i Oslo
Kategori:Veier i bydel Frogner
Kategori:Riksvei 162
Kategori:Kulturminner i bydel Frogner